Diari Oficial de la Generalitat Valenciana


Sumari del DOGV 5024, del 09-06-2005 (2005/6459)

CONVOCATÒRIA 82/2005, de 27 de maig de 2005, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, set llocs de treball de naturalesa funcionarial, sector administració especial/docent, a la Conselleria de Cultura, Educació i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6459


Data del document
:   27-05-2005

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * personal docent
    * concurs administratiu
    * administració regional

CONVOCATÒRIA 82/2005, de 27 de maig de 2005, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, set llocs de treball de naturalesa funcionarial, sector administració especial/docent, a la Conselleria de Cultura, Educació i Esport. [2005/X6459]
  
En execució de les sentències núms. 304 i 313 de 2002, recaigudes en els procediments abreviats núms. 10/02 i 292/01, respectivament, seguits al Jutjat Contenciós Administratiu núm. 7 de València, confirmades ambdues per les sentències núms. 912 i 939 de 2004 del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es convoquen, per a la seua provisió, els llocs de treball que es relacionen en la base tercera d'aquesta resolució, d'acord amb les bases següents:
  
Primera. Participants
  
Podran participar en aquesta Convocatòria els funcionaris de carrera de l'administració del Consell de la Generalitat Valenciana o de les corporacions locals de la Comunitat Valenciana, seleccionats pel sistema previst per l'article 10.1 del Text Refós de la Llei de Funció Pública Valenciana i el personal docent de la Generalitat Valenciana, del mateix grup i sector del lloc que es convoca, que reunisquen els requisits i condicions d'aquest, d'acord amb la seua respectiva classificació.
  
Segona. Presentació de sol·licituds
  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptadors des de l'endemà de la publicació d'aquesta Convocatòria en el DOGV. El que podrà fer-se al Registre General de la Conselleria de Cultura, Educació i Esport, carrer Historiador Chabàs, 2, 46048 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.
  
Els participants que sol·liciten diversos llocs inclosos en la mateixa Convocatòria, hauran de presentar una instància per a cada un d'aquests, i hauran d'indicar en aquesta l'orde de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.
  
Tercera. Llocs que es poden sol·licitar:
  
1. Lloc de treball núm. 15257: cap de la Secció de Gestió Centres Professors.
  
Conselleria/organisme: Cultura, Educació i Esport.
  
Centre de destinació: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup B, coneixement mitjà de valencià (JQCV), docents grup B.
  
Complement de destinació: nivell 24.
  
Complement específic: E042.
  
Forma de provisió: lliure designació.
  
Funcions: emetre informes de necessitats d'equipament/personal de centres de Professors. Gestionar els recursos humans/econòmics d'aquests centres. Coordinar programes de formació institucional amb els programes d'aquests centres. Promoure i coordinar accions de col·laboració entre els centres de professors de la Comunitat Valenciana amb els d'altres comunitats.
  
2. Lloc de treball núm. 13398: tècnic extensió educativa.
  
Conselleria/organisme: Cultura, Educació i Esport.
  
Centre de destí: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup A, docents grup A.
  
Complement de destinació: nivell 20.
  
Complement específic: E038.
  
Forma de provisió: lliure designació.
  
Funcions: coordinar les iniciatives d'institucions públiques i privades en temes d'extensió educativa. Preparar l'elaboració de materials. Mantindre sessions de treball als centres escolars.
  
3. Lloc de treball núm. 13063: cap de la Secció Educació Secundària.
  
Conselleria/organisme: Cultura, Educació i Esport.
  
Centre de destinació: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup A, coneixement mitjà de valencià (JQCV). Docents grup A.
  
Complement de destinació: nivell 24.
  
Complement específic: E042.
  
Forma de provisió: lliure designació.
  
Funcions: promoure accions innovadores en els programes d'estudis d'ensenyament secundari. Estudiar i informar propostes d'experimentació en EEMM. Informar amb periodicitat de l'estat educatiu de la població escolar. Coordinar activitats amb altres serveis institucionals per a millorar la gestió acadèmica. Desenvolupar anualment un pla legislatiu que facilite el funcionament acadèmic de les institucions educatives.
  
4. Lloc de treball núm. 13352: tècnic extensió educativa.
  
Conselleria/organisme: Cultura, Educació i Esport.
  
Centre de destinació: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup A, docents grup A.
  
Complement de destinació: nivell 24.
  
Complement específic: E038.
  
Forma de provisió: lliure designació.
  
Funcions: coordinar les iniciatives d'institucions públiques i privades en temes d'extensió educativa. Preparar l'elaboració de materials. Mantindre sessions de treball als centres escolars.
  
5. Lloc de treball núm. 13268: cap de la Secció de Planificació Educativa Secundària.
  
Conselleria/organisme: Cultura, Educació i Esport.
  
Centre de destinació: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup A/B, docents grup A. Docents grup B.
  
Complement de destinació: nivell 24.
  
Complement específic: E042.
  
Forma de provisió: lliure designació.
  
Funcions: analitzar i proposar la ubicació de centres d'educació secundària i de FP de nova creació. Estudiar i elevar propostes de creació, ampliació, transformació i supressió de centres d'educació secundària i de FP. Elaboració de propostes de planificació relatives a la programació anual d'obres dels centres públics d'educació secundària. Elaborar informes d'escolarització, elaboració i modificació de les plantilles de professors d'educació secundària i de professors tècnics de FP en centres públics.
  
6. Lloc de treball núm. 13252: cap de la Secció d'Educació Especial.
  
Conselleria/organisme: Cultura, Educació i Esport.
  
Centre de destinació: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup A/B, docents grup A. Docents grup B. Coneixement mitjà de valencià (JQCV).
  
Complement de destinació: nivell 24.
  
Complement específic: E042.
  
Forma de provisió: lliure designació.
  
Funcions: elaborar la normativa i directrius per a educació especial. Planificar, reestructurar o crear serveis d'educació especial. Elaborar convocatòries de selecció de personal laboral d'educació especial i logopedes. Establir mòduls d'equipament, material didàctic i mobiliari per als diferents serveis. Confeccionar l'avantprojecte de pressupost de l'àrea d'educació especial.
  
7. Lloc de treball núm. 13316: cap de la Secció d'Educació Primària.
  
Conselleria/organisme: Cultura, Educació i Esport.
  
Centre de destinació: DG d'Ensenyament.
  
Localitat lloc: València.
  
Naturalesa: funcionarial.
  
Sector: especial/docent.
  
Requisits: grup A/B, docents grup A. Docents grup B. Coneixement mitjà de valencià (JQCV).
  
Complement de destinació: nivell 24.
  
Complement específic: E042.
  
Forma de provisió: lliure designació.
  
Funcions: promoure accions innovadores en els programes escolars. Estudiar i informar propostes d'experts educatius per a l'experimentació sobre plans reglats. Informar amb periodicitat del nivell educatiu de la població escolar valenciana. Coordinar activitats amb altres serveis institucionals, per a una millor gestió acadèmica. Desenvolupar actualment un pla d'acció legislativa que facilite el funcionament acadèmic de les institucions educatives.
  
Quarta. Comissió d'Avaluació
  
La Comissió d'Avaluació de la present Convocatòria estarà integrada per:
  
Titulars:
  
President:
  
- Enrique Moreno Pernías, secretari general administratiu, de la Conselleria de Cultura, Educació i Esport.
  
Vocals:
  
- Marcel Urrea Muñoz, cap del Servei de Formació del Professorat, de la Conselleria de Cultura, Educació i Esport.
  
- Enrique Miquel Benedicto, cap de l'Àrea d'Ordenació i Innovació Educativa, de la Conselleria de Cultura, Educació i Esport.
  
- José Luis Blasco Guiral, cap del Servei de Programació d'Innovació i Suport Escolar, de la Conselleria de Cultura, Educació i Esport.
  
- Alejandro Argente Sanz, cap del Servei Central de la Inspecció Educativa, de la Conselleria de Cultua, Educació i Esport.
  
- Un representant del sindicat CCOO.
  
- Un representant del sindicat UGT.
  
- Un representant del sindicat IGEVA
  
- Un representant del sindicat CSIF.
  
- Un representant del sindicat STAPV-IV.
  
Vocal secretària:
  
- Teresa Gadea Cola, representant de la Direcció General d'Administració Autonòmica.
  
Suplents:
  
Presidenta:
  
- Graciela Mateu Pascual, cap de l'Àrea de Recursos Humans i Estudis, de la Conselleria de Cultura, Educació i Esport.
  
Vocals:
  
- Julio Gómez Fernández, cap de l'Àrea de Personal Docent, de la Conselleria de Cultura, Educació i Esport.
  
- Agustín Pérez Folques, cap del Servei d'Ensenyament en Valencià, Conselleria de Cultura, Educació i Esport.
  
?. Dolores Bellver Martín, cap del Servei d'Ordenació Acadèmica, Conselleria de Cultura, Educació i Esport.
  
- Salvador Valle Ramírez, cap del Servei d'Inspecció Educativa, Conselleria de Cultura, Educació i Esport.
  
- Un representant del sindicat CCOO.
  
- Un representant del sindicat UGT.
  
- Un representant del sindicat IGEVA
  
- Un representant del sindicat CSIF.
  
- Un representant del sindicat STAPV-IV.
  
Vocal secretària:
  
- Isabel Cortés Parra, representant de la Direcció General d'Administració Autonòmica.
  
El funcionament de la Comissió d'Avaluació s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Cinquena. Adjudicació de destinacions
  
Per a l'adjudicació del lloc, la Comissió d'Avaluació podrà tindre en compte els mèrits que figuren en la corresponent resolució de classificació.
  
La Comissió d'Avaluació, immediatament abans de redactar la proposta de resolució, la posarà de manifest als interessats al tauler d'anuncis dels serveis centrals de València i els territorials de Castelló, Alacant i València, de la Conselleria de Cultura, Educació i Esport.
  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió d'Avaluació de la Convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com les desestimades, seran elevades a la conselleria corresponent la qual, a la vista d'aquestes, dictarà la resolució que escaiga i la trametrà a la Direcció General d'Administració Autonòmica per a la seua publicació.
  
Sisena. Resolució del Concurs
  
Aquesta Convocatòria es resoldrà en un termini no superior a 3 mesos, comptadors des de l'endemà de la data d'acabament del termini de presentació d'instàncies.
  
En la resolució d'aquesta Convocatòria s'indicarà expressament la data de començament dels terminis de cessament i presa de possessió.
  
Setena. Recursos
  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.
  
València, 27 de maig de 2005.- El director general d'Administració Autonòmica: Miguel Antonio Crespo Marzal.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Ordre de preferència
  
Cognoms: ...
  
Nom: ... DNI/NRP: ...
  
Adreça oficial: ...
  
Telèfon oficial: ... Fax més pròxim: ...
  
Adreça particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 2005
  
Signatura
  
DIRECTOR GENERAL D'ADMINISTRACIÓ AUTONÒMICA